একান্ত আলাপচারিতায় বলছিলেন, এক দু বছরের মধ্যে রোটি এই ব্র্যান্ডটাকে সোয়ানসি থেকে নিথ, ট্যালবট, ব্রিজেন্ড হয়ে কার্ডিফে পৌঁছে দিতে চান। ছোট ছোট কাউন্টি পেরিয়ে কার্ডিফে শক্ত ঘাঁটি পাততে চান রাজ। তারপর রানির দুর্গ পর্যন্ত রাজের বিজয় রথ ছোটানো তো শুধু সময়ের অপেক্ষা। কলকাতার চেতলার বস্তি থেকে উঠে আসা ছেলেটা শুধু ভারতীয়ত্ব দিয়েই তাই বুনছেন রানির প্রাসাদ নগরী জয়ের স্বপ্ন। প্রেরণার আসল সন্ধানটা লুকিয়ে রয়েছে কলকাতার এই দুর্দমনীয় স্পিরিটে।